Niektoré nástroje finančného inžinierstva - Finančné nástroje EÚ - všeobecne

Metóda „recyklácie disponibilných zdrojov“ alebo v oficiálnom jazyku „dosahovania synergie“ využívania dotácií je pomerne nová v rámci dotačného systému. Vzhľadom k pretrvávajúcej finančnej kríze v Európe má však čoraz silnejšiu podporu a preto bude súčasťou dotačného systému aj v programovacom období 2014 – 2020. Podstatou tejto metódy je využiť existujúce obmedzené množstvo disponibilných zdrojov na čo najviac projektov, a to buď formou návratných investícií (v podstate zvýhodnené úvery alebo záruky) alebo viazaním verejných dotácií na určitý objem súkromných investícií (v podstate obdoba PPP projektov vo finančnej sfére a viazanie dotácií na budúce investície). V tomto smere EÚ intenzívne spolupracuje predovšetkým s [Európskou investičnou bankou](http://www.mediacoeli.sk/detail-77-mediacoeli_Finan%C4%8Dn%C3%A1_a_nefinan%C4%8Dn%C3%A1_podpora_Eur%C3%B3pskej_investi%C4%8Dnej_banky_%28EIB%29.html) a inými bankami. V časti prípadov ide o nástroje so samostatným rozpočtom, ktoré sú zaradené pod existujúcu grantovú schému, v ostatných prípadoch ide len o legislatívnu možnosť využitia časti alokovaných zdrojov národnými vládami.

V súčasnosti medzi nástroje finančného inžinierstva EÚ patria:

[ELENA](http://www.mediacoeli.sk/detail-51-mediacoeli_Priebe%C5%BEne%3A_ELENA_%E2%80%93_Eur%C3%B3pska_miestna_energetick%C3%A1_pomoc.html)

[JESSICA](http://www.mediacoeli.sk/detail-90-mediacoeli_Finan%C4%8Dn%C3%BD_mechanizmus_JESSICA_.html)

[JASPERS](http://www.mediacoeli.sk/detail-28-mediacoeli_JASPERS_%E2%80%93_Spolo%C4%8Dn%C3%A1_pomoc_pri_podpore_projektov_eur%C3%B3pskych_regi%C3%B3nov.html)

[JEREMIE](http://www.mediacoeli.sk/detail-88-mediacoeli_JEREMIE_-_%28Spolo%C4%8Dn%C3%A9_eur%C3%B3pske_zdroje_pre_ve%C4%BEmi_mal%C3%A9_a%C5%BE_stredn%C3%A9_podniky%29.html)

JASMINE

Za ostatné tri roky však vznikol rad ďalších samostatných fondov, ktoré síce majú rovnaký filozofický základ ako pôvodné nástroje finančného inžinierstva, ale z hľadiska ich fungovania a vo vzťahu k dotačnému systému EÚ ide o nesystémové a ad hoc nástroje. Ide napríklad o:

[NER300](http://www.mediacoeli.sk/index.php?detailshop=1&cislo=20&img=&randcolor=7)

[Marguerite fond](http://www.mediacoeli.sk/detail-108-mediacoeli_Marguerite_Fund.html)

[Európsky fond energetickej efektívnosti](http://www.mediacoeli.sk/detail-80-mediacoeli_EEEF_%E2%80%93_EUROPEAN_ENERGY_EFFICIENCY_FUND_%28Eur%C3%B3psky_fond_energetickej_efekt%C3%ADvnosti%29.html)

V programovacom období 2014 – 2020 zostanú nástroje finančného inžinierstva, resp. finančné nástroje EÚ aj naďalej prioritnými nástrojmi podpory prioritných oblastí a dosahovania stanovených cieľov v Spoločnom strategickom rámci EÚ. Národné vlády však budú mať voľnejšiu ruku pri adaptovaní filozofie nástrojov na miestne podmienky.

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: